કાવ્ય સર્જનની પ્રક્રિયાને કુદરતના સૌદર્ય, શૃંગાર રસ અને વતન પ્રેમ સાથે ( જુઓ બીજી પંક્તિમાં - રેવા) વણી લેતા આ સોનેટમાં સાક્ષર યુગના આ મૂર્ધન્ય કવિના સંસ્કૃત છંદ, શબ્દો અને પદલાલિત્ય ઊપસી આવે છે. વાણી વાપરી શકાયું હોત ત્યાં ‘બાની’ શબ્દ વાપરીને ‘ભીની’ સાથે લય સાધવા પ્રયત્ન કરેલો દેખાઇ આવે છે. તેમના શબ્દોની નાજૂકતા પ્રકૃતિ અને શૃંગારના વર્ણન સાથે તાલ મીલાવતી એક સુંદર ગેયતા અને સાયુજ્ય ખડું કરી દે છે.